cyanic-selkie/wikianc huggingface dataset:
After the Gold Rush
Historie
Det tredje soloalbumet til Neil Young vart gjeve ut i ein produktiv periode av karrieren hans. Han hadde spelt inn to soloalbum og Déjà Vu i lag med Crosby, Stills, Nash & Young på mindre enn eit år, og etter at han vart sett på sidelinja av ein ryggskade, venta han til 1972 før han gav ut det neste albumet sitt, Harvest, som gjorden Young til superstjerne. Sjølv om arbeidet hans med Buffalo Springfield hadde vist at han eksperimenterte med forskjellige musikkstilar, heldt Young fram blandinga av hardrock, og country- og folkrockinfluert musikk på Gold Rush, liknande det han hadde gjort med CSNY og på Everybody Knows This is Nowhere frå 1969.
Young-biografien Shakey hevdar at han gjorde eit forsøk på å kombinere Crazy Horse og CSN på denne utgjevinga, der Crazy Horse spelte i lag med Stephen Stills og CSNY-bassisten Greg Reeves. Dei første innspelingane vart gjort med Crazy Horse i Sunset Sound Studios i Los Angeles under ein vinterturne som omfatta Steve Miller og Miles Davis på Fillmore East. Trass i den dårlegare helsa til rytmegitaristen Danny Whitten, gav innspelingane songane «I Believe In You», «Oh, Lonesome Me», «Birds» og «When You Dance I Can Really Love».
Det meste av albumet vart spelt inn i eit mellombels kjellarstudio i heimen til Young i Topanga Canyon våren 1970 med Greg Reeves, Ralph Molina frå Crazy Horse og det 18-år gamle vidunderbandet Nils Lofgren frå det Washington, DC-basert bandet Grin på piano. Dette var ei typisk avgjersle for Young, å la Lofgren som ikkje tidlegare hadde spelt så mykje piano før, gjere dette for heile innspelinga. I lag med Jack Nitzsche vart han med Crazy Horse utan Young før han starta si eiga solokarriere og vart medlem av Bruce Springsteen sitt E Street Band.
Kritikarane var ikkje begeistra då albumet kom ut. Den opphavleg meldinga i Rolling Stone starta med «Neil Young-tilhengjarar vil truleg bruke dei neste par vekene på å overbevise seg sjølv om at After the Gold Rush er god musikk. Men dei vil berre lure seg sjølv. For trass i at albumet inneheld potensialet for noko førsteklasses musikk, stig ingen av songane her over den keisame overflata.» Den kritiske reaksjonen har derimot betra seg med åra, noko som er typisk for Neil Young sine album. I 1975 hadde Rolling Stone endra synet sitt og kalla albumet eit «meisterverk», og Gold Rush vert i dag rekna som ein klassikar frå den tidlege karrieren til Young.
Ettermæle
After the Gold Rush har dukka opp på mange lister over dei største albuma. I 1998 stemnde lesarane av musikkmagasinet Q After the Gold Rush til det 89. beste gjennom tidene. Det vart rangert på 92. plass på ei liknande liste laga av britiske Channel 4 i 2005. I 2003 kåra Rolling Stone albumet til det 71. beste på lista deira over dei 500 beste albuma gjennom tidene, som var den høgaste plasseringa til Young på lista. Pitchfork Media hadde albumet på 99. plassen på si liste over dei 100 beste albuma i 1970-åra. . I 2006 hadde Time Magazine albumet blant sine 100 beste album gjennom tidene. . I boka til Bob Mersereau frå 2007 vart det rangert på tredjeplassen over dei 100 beste kanadiske albuma gjennom tidene, medan oppfølgjaren Harvest vart kåra til det beste. I 2005 kåra lesarane av Chart Magazine albumet til det femte beste kanadiske albumet, medan Blender Magazine i 2002 kåra det til det 86. beste «amerikanske» albumet. New Musical Express hadde albumet på 80. plass på deira liste over tidenes største album i 2003. På nettsida Acclaimedmusic.net er albumet øvst på lista over album frå 1970, 16. plass på lista over album frå 1970-åra og 43. plass på lista over beste album nokon gong, den høgaste plasseringa til Young.
Blood, Sweat & Tears 4
Blood, Sweat & Tears 4 er det fjerde studioalbumet til det amerikanske bandet Blood, Sweat & Tears, gjeve ut i 1971. Det nådde tiandeplassen på den amerikanske Billboard Popalbum-lista.
David Clayton-Thomas slutta som solovokalist for å satse på ein solokarriere etter dette albumet kom ut, og det same gjorde Dick Halligan og Fred Lipsius. Clayton-Thomas kom sidan attende til bandet for albumet New City.
Mottaking
William Ruhlman skreiv for Allmusic at «samhaldet i bandet såg ut til å vere i oppløysing. Sjølv om albumet så vidt nådde topp 10 og selt til gullplate, markerte det slutte på den kommersielle suksessen til BS&T som plateartist.»
Medverkande
Andre medverkande
Salslister
Album - Billboard (USA)
OGAE Second Chance Contest 1992
For å kunne delta i OGAE Second Chance Contest 1992 måtte ein ha delteke i ein av dei nasjonale finalane i Eurovision Song Contest 1992, men hadde ein vunne ein nasjonal finale fekk ein ikkje delta.
Nils Lofgren
Det første instrumentet til Lofgren var trekkspel i ein alder av fem. Lofgren vart profesjonell musikar i 1970 då han 18 år gammal vart med på innspelinga av albumet After the Gold Rush for Neil Young, der han spelar piano. Lofgren fortsette å ha nær musikalsk kontakt med Young, og deltok på albumet Tonight's the Night og var med på fleire turnear. Han var med i gruppa Grin i åra 1969-1973 som han starta med bassist Bob Gordon, og trommeslagar Bob Berberich. Seinare vart òg Tommy Lofgren med i Grin. I 1972 var han ein kort tur innom Crazy Horse før han starta solokarrieren sin i 1975.
Han byrja i E Street Band i 1984 der han først erstatta Steve Van Zandt. Ved sidan av engasjementet i E Street Band spelar han med sitt eige Nils Lofgren Band.
Hyliota
Hyliota er ei biologisk slekt av sporvefuglar med leveområde i Afrika sør for Sahara. Slekta var tidlegare rekna som medlem av songarfamilien, Sylviidae i dag ofte i sin eigen familie Hyliotidae.
Artsliste i rekkjefølgje etter IOC World Bird List V12.1, 2022, med norske namn etter Norske navn på verdens fugler:
Mathias Normann
Mathias Antonsen Normann  er ein norsk fotballspelar frå Svolvær. Han er midtbanespelar.
Klubbspel
16 år gammal spelte Normann 5 seriekampar for Lofoten FK på nivå 4 i seriesystemet. Året etter skreiv han kontrakt med Bodø/Glimt. Sesongen 2015 var han aktiv for Alta IF på nivå 3. År 2016 spelte han seg til fast plass på eliteserielaget Bodø/Glimt. Våren 2017 fekk han kontrakt med engelske Brighton, men kom aldri på bana i kamp og spelte i staden for Molde FK frå hausten 2017 og halve 2018-sesongen. Frå hausten 2019 gjorde Normann teneste i FK Rostov i den russiske toppserien i to sesongar. Sesongen 2021/22 har Normann spelt for Norwich City, nyopprykka til engelske Premier League.
Landslagsspel
Normann debuterte på det norske landslaget som innbytar den 5. september 2019. Den 8. oktober 2020 skåra han Noregs mål då landslaget på heimebane tapte EM-kvalifiseringskampen mot Serbia med 1–2. Per 1.1.2022 hadde han delteke i 11 landskampar.
Prophets, Seers & Sages – The Angels of the Ages
Prophets, Seers & Sages: The Angels of the Ages er det andre albumet til det psykedeliske folk-bandet Tyrannosaurus Rex, som bestod av Marc Bolan (vokal, gitar) og Steve Peregrine Took (bongotrommer, afrikanske trommer, kazoo, pixiephone, kinesisk gong). Det kom ut 14. oktober 1968 på Regal Zonophone.
Innspeling
Prophets, Seers & Sages vart spelt inn frå april til august 1968 i Trident Studios i London med Tony Visconti som produsent.
Albumet opna med ei nyinnspeling av den første singelen til Tyrannosaurus Rex, «Debora», endra med å spele inn lydbandet baklengs i delar av sporet, noko som er indikert i den nye tittelen «Deboraarobed».
Utgjeving
Prophets, Seers & Sages kom ut 14. oktober 1968 på Regal Zonophone, men gjekk ikkje inn på salslistene.
Albumet vart sidan gjeven ut i lag med My People Were Fair and Had Sky in Their Hair... But Now They're Content to Wear Stars on Their Brows (1968) i 1972 som dobbeltalbumet Tyrannosaurus Rex: A Beginning, etter at T. Rex hadde fått suksess med Electric Warrior (1971) og The Slider (1972). Denne nye utgåva av albumet nådde førsteplassen på den britiske albumlista.
Mottaking
I ei seinare melding skreiv AllMusic at «albumet leverte nokre av dei mest resonante songane til Marc Bolan. Den alt klassiske popen i opninga 'Deboraarobed' er vidare gjort verdig ved at sporet glir inn i same songen spelt baklengs, eit ganske banebrytande grep på den tida då sjølv Beatles gravla slike eksperiment djupt i miksen». Meldaren konkluderte med å sei at «Bolan fann det rett og slett opp og laga i prosessen eit heilt nytt språk -- halvt tull, halvt mysterium, men fullstendig berusande. Tiny Mix Tapes skreiv at det var eit psykedelisk folk-album med «intens bongo-action» og «sterk korvokal». Dei skreiv òg at «Prophets er framleis eit tidlaust album for alle» og at dei originale arrangementa sikra det «eit langt liv for mange komande generasjonar».
«Debora», den originale innspelinga av «Deboraarobed», vart nytta i Edgar Wright-filmen Baby Driver i 2017.
Firhjuling
Firhjuling, eller firehjulsmotorsykkel, er eit lite terrengkøyretøy med to- eller firehjulsdrift, som vert nytta til dømes innan reindrift, men òg til fritidskøyring.
Oppbygging
Firhjulingar har mykje til felles med motorsyklar. Føraren sit på same type sete som på ein motorsykkel, med ein fot på kvar side av motoren. Dei vert styrte med eit styre, som òg tener til å halda seg fast i, og dei har vridbart gasshandtak, som på ein motorsykkel. Firhjulingar har uavhengig fjøring på framhjula. Nokre har stiv bakaksel opphengt i ein avfjøra pendlande gaffel og kjededrift, medan andre har kardandrift og uavhengig fjøring på bakhjula. Firhjulingar kan vera bakhjulsdrivne eller firehjulsdrivne. Det vert òg produsert firhjulingar med boggi bak og sekshjulsdrift.
Skade på naturen
Bruk utanom veg fører lett til skade på naturen, i form av djupe hjulspor som varer i fleire tiår. Myr, våtmark og lavrabbar er spesielt sårbare. Ferdsel i utmark er difor forbode om ein ikkje har dispensasjon. Det har òg vorte hevda at firhjulingar kan skada potensen.
Mount Kazukaitis
Mount Kazukaitis er eit fjell i Walker Mountains, ved foten av Hughes Peninsula vest på Thurston Island. Det vart skissert frå flyfoto tekne under U.S. Navy Operasjon Highjump i desember 1946. Det vart namngjeve av Advisory Committee on Antarctic Names (US-ACAN) etter fotografen Frank Kazukaitis i U.S. Navy som tok bilete av fjellet og Eights Coasts under U.S. Navy Bellingshausen Sea Expedition i februar 1960. Han tente som fotograf på fleire Navy Deep Freeze-ekspedisjonar i Antarktis.
Folkeminne
Folkeminne eller folklore er nemningar på kulturelle tradisjonar som er overleverte blant folk i munnleg form. Skikkar, tru og folkedikting som ordtak, folkeviser og vandresoger er døme på folkeminne. Forsking på folkeminne kallar ein folkeminneforsking eller folkloristikk.
Omgrepet «folkeminne» er ei omsetjing av tysk Volkskunde. Den engelske nemninga folklore tyder også eigentleg 'folkekunne'. Denne nemninga blei av W. J. Thoms i 1846 for å avløysa omgrepet popular antiquities.
Hârșova
Hârșova (tyrkisk Hırsova, bulgarsk Хърсово, Hârsovo) er ein by i Constanța fylke i Romania.
Ytterøy skole
Ytterøy skole er ein skole på Ytterøya i Levanger kommune. Skolen er ein 1–10-skole. Ytterøy skole har eit stort friområde med ballvegg, ballbinge, husker og sklier.
Hârșova
Busetnader
Hârșova er ein oraș (mindre bykommune) med desse busetnadane:
Isostasi
Isostasi er eit geologisk omgrep for tendensen jordskorpa har til å gå mot ein tilstand av jamvekt. Som regel vil den ytre, harde litosfæren og den lågare, seigtflytande astenosfæren gå mot jamvekt ved at jordskorpeplatene «flyt» i ei viss høgd som passer tjukna og tettheiten deira. Dette vil seia at ein kan rekna med at vekta av ein bergartsøyle ned til ei djupne på 100 km er den same overalt. Under fjellkjeder som stikk høgt opp vil det vera lette bergartar, og under djupe havområde vil det vera tyngre bergartar.
Endringar av område, til dømes lette gjennom erosjon eller nedtynging gjennom avsetting av sediment, vil over tid føra til isostatisk senking eller heving mot ei ny jamvekt. Dette er ein prosess som kan taka fleire tusen år. Der landet var isa ned under istidene, har det i ettertid vore isostatisk landheving. I heile Skandinavia har det vore isostatisk landheving sidan siste istida, men størst har han vore der isen var tjukkast: i Ångermanland nord i Sverige. Der har landet stige 800 meter sidan isen trykte det mest ned, og det er rekna det skal stiga 50 - 100 meter til dei neste 10 000 åra. Der isen var tynnare, har det vore mindre isostatisk landheving, og den nye jamvekta er gjerne kome til.
Fry
Fry (gresk Φρυ) er ein landsby på øya Kásos i øygruppa Dodekanesane i Egearhavet. Fry er hovudsete i kommunen Kásos i periferieininga Kárpathos i periferien Dei sørlege egeiske øyane i Hellas.
Mărgineni
Mărgineni (ungarsk Marzsinén), tidlegare Mărgineni-Munteni, er ein kommune i Bacău fylke i Romania.
Busetnader
Mărgineni er ein comună (landkommune) med desse busetnadane:
Traianoúpoli
Traianoúpoli (gresk Τραϊανούπολη) er ein tidlegare kommune i periferieininga Évros i periferien Aust-Makedonía og Thráki i Hellas. Traianoúpoli inngår frå 2011 som ei kommunaleining i kommunen Alexandroúpoli.
Yakhtul
Yakhtul er ein stor fiskarlandsby i Taiz guvernement sørvest i Jemen. Yakhtul ligg kring 15 km nord for Mokka. I landsbyen ligg mange kvite hus, Yakthul-moskeen og ein skule.
Talmei Eliyahu
Talmei Eliyahu (hebraisk skrift תַּלְמֵי אֵלִיָּהוּ, tyder Eliyahu-furene) er ein moshav sør i Israel. Han ligg i Hevel Eshkol-området nordvest i Negevørkenen og høyrer til Eshkol regionale kommune. I 2006 hadde han 186 innbyggjarar.
Moshaven vart grunnlagd i 1970 av immigrantar frå Frankrike og kalla opp etter Eliyahu Krauze, ein tidlegare leiar for Mikveh Israel jordbruksskule. Han vart grunnlagd som ein felles-moshav og vart ein arbeidarmoshav i 1974.
Yakhtul
Geografi
Yakhtul ligg ved kysten av Raudehavet, inst i ei grunn bukt, kring 15 km nord for Mokka. Jirdan ligg lenger nord for Yakhtul, med 'Abus i søraust og Kudhaysah i nordaust. Den 15 km lange strekket mellom Yakhtul og Marsa Farjah har mange sand- og korallområde som gjev sjøen ein mørkegrå farge. Mellom Yakhtul og Al Zahari er det palmelundar ved kysten.
Bakersfield
Bakersfield er ein by i delstaten California i USA. Byen, som vart grunnlagd i 1873, er fylkessete i Kern County. Bakersfield hadde 403 455 ibuarar i 2020, nær 53 % av dei var spanskætta.
Landbruk og olje er dei to største næringane i Bakersfield.
Sofikó
Sofikó (gresk Σοφικό) er ein distriktsby i periferieininga Korinthía i periferien Peloponnes i Hellas. Sofikó var hovudsete i den tidlegare kommunen Solyjía, som no er ei kommunaleining i kommunen Korint.
Kurşunlu i Bursa
Kurşunlu er ei kystlinje i distriktet Gemlik i provinsen Bursa i Tyrkia, og er eit av dei antikke områda i Bursa. Regionen ligg mellom åsar og Gemlikbukta i Marmarahavet.
Historie
I Gündoğdu, ein landsby ved Kurşunluåsane, ligg det gamle klosteret Hagios Aberkios. Dette klosteret trur ein vart bygd av grekarane før den osmanske perioden.
Iratais Point
Iratais Point (Nos Iratais) er eit nes heilt sør på Desolation Island og ligg i innløpet til Hero Bay på Livingston Island i Antarktis. Det er skild frå Miladinovi Islets i sør av Neck or Nothing Passage.
Øya er kalla opp etter Kavhan (ein statthaldarfunksjon som gjekk i arv) Iratais, som var guvernør i ein region i Bulgaria under Khan Krum den grusame (800-talet).
Neset ligg 3,33 km sør-søraust for Cape Danger, 10,55 km vest-sørvest for Williams Point, 9,75 km nord-nordaust for Siddons Point og 23,27 km sør for Cape Shirreff.
Kvinnestranda i Kuşadası
Kvinnestranda (tyrkisk Kadınlar Denizi) er ei strand i Kuşadası i Aydın i Tyrkia. Stranda vert vitja av lokale innbyggjarar, særleg på sundagar. Det tyrkiske namnet på sandstranda, Kadınlar Denizi, «Kvinnesjøen», kjem av at stranda opphavleg berre var open for kvinner.
I juli 2005 vart ein minibus med lokale innbyggjarar og turistar på veg til Kvinnestranda bomba. Fire kvinner og ein mann mista livet i eksplosjonen.
Snømyrkre
Snømyrkre eller whiteout er ein atmosfærisk tilstand der himmelen og ein snødekt bakke tilsynelatande går i eitt, slik at avstandsdømming og orienteringsevne sviktar. Dette vert òg kalla «flatt lys». Det skjer i overskya vêr over eit jamt snødekke, gjerne saman med snøfall eller snø som kvervlar opp frå bakken. Tilstanden kjem av at gjentekne refleksjonar fell inn med nesten same intensitet frå alle retningar og er mest vanleg i snaufjellet og i polarområda.
Amir Kabir-demninga
Amir Kabir-dammen (persisk سد امیر کبیر) òg kalla Karaj-dammen er ei demning i Karajelva sentralt i Alborzfjella nord i Iran.
Jerry Fisher
Jerry Donald Fisher er ein USA-amerikansk R&B-songar, mest kjend internasjonalt som solovokalist i Blood, Sweat & Tears frå 1971 til 1975.
Amir Kabir-demninga
Demninga ligg 63 km nordvest for Teheran og 23 km nord for Karaj. Amir Kabir-dammen var den første fleirbruksdemninga i Iran.
Jerry Fisher
I tida før BS&T var han kjend i musikkmiljøet i Dallas i Texas frå 1964 til 1927, og på kysten av Mississippi i Bay Saint Louis som eine eigaren av Dock of the Bay, ein restaurant og nattklubb han og kona dreiv frå 1976 til våren 2005.
Amir Kabir-demninga
Bygginga av demninga byrja i 1957 av Morrison-Knudsen Co. og stod ferdig i 1961.
Jerry Fisher
Utvald diskografi
Som leiar av The Jerry Fisher Group
Som vokalist med Blood, Sweat & Tears
Som leiar av Jerry Fisher and The Music Company
Amir Kabir-demninga
Amir Kabir-dammen vart bygt som vasskjelde for Teheran og jordbruket i Karaj. Seinare vart det lagt til eit vasskraftverk med ein kapasitet på 90 megawatt.
Panama by
Panama by er hovudstaden i Panama og ligg i Panamabukta ved Stillehavet. Byen ligg vidare ved endepunktet til jarnbanen over Panamaeidet, nokre kilometer frå staden der Panamakanalen endar i Stillhavet. Han hadde i 2000 eit innbyggjartal på 708 400. Økonomien i byen er i stor grad basert på tenesteytingar til kanalsona.
Byen vart grunnlagd i 1519 av spanjolane og er den eldste europeiske byen på det amerikanske fastlandet. Handelen til Spania med Peru og dei andre koloniane ved Stillehavet gjekk gjennom Panama by. Byen vart øydelagd i 1671 av Henry Morgan, og bygd opp att i 1674. Han vart hovudstad i 1903.
Ytterøy kommune
Ytterøy kommune er ein tidlegare kommune i Nord-Trøndelag. Kommunen vart slått saman med Levanger kommune 1. januar 1964. Kommunen omfatta ved samanslåinga Ytterøya.
I det tidlegare kommunehuset frå 1950-talet er i dag Ytterøy skole.
Kommunehistorikk
Ytterøy var eige formannskapsdistrikt frå 1837 og omfatta på dette tidspunktet også Mosvik og Verran.
1. januar 1867 vart kommunen delt i to og Mosvik og Verran skild ut som eigen kommune. Ytterøy hadde 1 499 innbyggjarar etter delinga.
Ytterøy var sjølvstendig kommune fram til han vart slått saman med Levanger 1. januar 1964. Då hadde innbyggjartalet falle til 722.
== Tidlegare ordførarar ==
Patarastranda
Patarastranda er ei av dei største strendene nær den antikke byen Patara i Tyrkia.
Med ei lengd på 12 km er Patarastranda den lengste i regionen og har stundom ei breidd på 200-300 meter. Stranda har mjuk sand og er langgrunn. Havskjelpadder ynglar mellom anna på stranda, og på grunn av dette er stranda verna.
Bjørg Krane Bostad
Bjørg Krane Bostad er ein norsk organisasjonsleiar og statstenestekvinne, som var leiar i Norsk Kvinnesaksforening frå 1992 til 1994.
Liv og virke
Bostad er utdanna i statsvitskap ved Universitetet i Oslo og var tilsett hos Forbrukarombodet frå 1980. Ho var sentral i oppbygginga av det statlege likestillingsapparatet, som fagansvarlig hos Forbrukarombodet for å handheve det då nye forbodet mot kjønnsdiskriminerande reklame i likestillingslova. Ho var seinare komitésekretær for Stortingets familie- og kulturkomité.
Bostad var aktivt engasjert i Amnesty International, og var styremedlem i Amnesty Noreg frå 1986 til 1990. Ho var også leiar for asylutvalet til Amnesty.
Bostad var 1. nestleiar i Norsk Kvinnesaksforening 1990–1992 og leiar 1992–1994. Frå 1990 til 1995 var ho også medlem av Utvalet for menneskerettar, eit offentleg utval oppnemnd av Utanriksdepartementet.
Bostad flytta til Sør-Afrika i 2000, der ho eigde eit firma som organiserte safariturar i den sørlege delen av det afrikanske kontinentet. Ho var også ein av initiativtakarane til eit prosjekt for foreldrelause barn i Sør-Afrika.
Karun-4-demninga
Karun-4-demninga er ein bogedam over Karun som ligg 180 km sørvest for Shahr-e-Kord i provinsen Chaharmahal og Bakhtiari i Iran. Karun har den største vassføringa av alle elvane i Iran. Demninga vart bygd for vasskraftverket, som gir 2,1 GWh årleg og kontrollerar flaum i øvre Karun.
Fort Wayne
Fort Wayne er ein by i delstaten Indiana i USA. Byen, som vart grunnlagd i 1829, er fylkessete i Allen County. Fort Wayne hadde 263 886 ibuarar i 2020.
Byen var ein dei store industribyane i det såkalla Rust Belt, framleis sysselset våpenindustrien mange menneske.
Spellemannprisen 2011
Spellemannprisen 2011 vart delt ut i Folketeatret i Oslo laurdag 14. januar 2012.
Til saman vart det delt ut prisar i 26 klassar dette året. Denne utdelinga vart overført av NRK; dette var fyrste gongen NRK kringkasta utdelinga sidan 2001. Anne Lindmo var programleiar for hovudsendinga, medan Ronny Brede Aase og Live Nelvik leidde pausesendinga på NRK 3.
Om prisutdelinga
Heidersprisen vart presentert av Gitarkameratene. Jan Eggum starta introduksjonen, deretter heldt Lillebjørn Nilsen fram, så tok Halvdan Sivertsen ordet, før Øystein Sunde til slutt kom med konvolutten der namnet på prisvinnaren stod skrive. Medan han las teksten, utbraut Sivertsen: «Er det deg, Øystein?», men det viste seg snart at ein overraska Jan Eggum var vinnaren. Han kalla det i ettertid ein «narrepris».
Musikkgruppa Plumbo fekk tildelt prisen «årets hit» for songen «Møkkamann». Under takketalen kom vokalisten Lars Erik Blokkhus med ein spøk som blei oppfatta å vera rasistisk av mange: under utdelinga sa han til rapparane i Madcon: Når jeg ser dere, får låta en nytt navn: «Mokkamann». Dette førte til reaksjonar frå mange av tilskodarane. Madcon reagerte på si side med sinne og stygg omtale av Plumbo. Terje Winterstø Røthing frå Kaizers Orchestra helte øl over Plumbo-vokalist Lars Erik Blokkhus midt under ei direktesendt unnskulding for takketalen, noko som også førte til sterke reaksjonar i ettertid. Madcon kalla Blokkhus for eit «fittehøl». Seinare kom både Røthing, Madcon og Blokkhus med orsakingar for utsegnene og handlingane sine.
Denis Diderot
Denis Diderot  var ein fransk filosof, forfattar og redaktør av det fyrste moderne leksikonet. Han vart ein av dei mest framståande personane i opplysningstida og blant dei mest radikale og fritalande, som førte til at han vart arrestert fleire gonger. Diderot var overtydd om at dersom religiøse dogme vika for fornufta, og fornufta fekk fullt spelerom, kunne menneska løyse alle problema sine. Han vart ogso kjent for å kome fram med «utrivelege tankar» - som at den frie viljen er ein illusjon, at Gud ikkje eksisterer og at universet ikkje har ei meining. Han stod for ateisme, individualisme og materialisme.
Verk
Ved sida av arbeidet med Encyklopedien dreiv Diderot eit allsidig forfattarskap, og han har øvd stor påverknad på den seinare litterære utviklinga. I motsetning til dei klassiske dramatikarane gjekk Diderot ut frå livsføresetnadene og situasjonane; derfor vert han ofte rekna for å vere far til det moderne realistiske dramaet. Også dei etterlatne skriftene hans vart gjevne ut etter at han døydde; fleire av dei var svært betydelege arbeid. Særskilt romanane Jacques le fataliste (1773) og La Religieuse (1790), den vektige kunstkritikken Les Salons (1756-81), dialogane Le Neveu de Rameau (1763-72; fyrste gong offentleggjort i Goethes omsetjing i 1806; norsk utgåve 1994) og Le Rève de d’Alembert (1829-30), og breva til elskarinna Sophie Volland.
Filosofi
Som leiaren for encyklopedien vart Diderot ein av dei fremste franske opplysningsfilosofane. Han har til felles med f.eks. Voltaire at han vart vektig både som filosof og skjønnlitterær forfattar. Men han vart mindre rasjonalist og meir oppteken av dei forskjellige sidene ved «det materielle» enn dei mang ein andre franske tenkjarar i samtida. Han sette «livsvitskap» høgare enn matematikk og logikk; han vart neppe deist, men helte mot ein ateistisk materialisme, og han understreka dei skapte krefter i materien så sterkt at enkelte også har talt om «vitalisme» og «panteisme» i samanheng med Diderot.
Stornandu
Stornandu (Rhea americana) er ein stor strutsefugl utan flygeevne funnen i det søraustlege Sør-Amerika. Han er ein av to artar i slekta Rhea, i nandufamilien Rheidae, og lever i Argentina, Bolivia, Brasil, Paraguay og Uruguay. Stornanduar har habitat i ei rekkje opne naturtypar, som til dømes på grassletter, savannar eller våtmarker med gras. Stornandu er den største fuglen i Sør-Amerika.
Skildring
Dei vaksne har ei gjennomsnittsvekt på 20–27 kg og måler typisk 127–140 cm frå nebb til hale. Vanleg høgde er ca. 1,5 meter. Hannane er generelt større enn hoene. Store hannar kan vege opp til 40 kg, kan rekkje nesten 1,8 m høgt og måle over 150 cm i lengd, men dette er sjeldan.
Hovudet og nebbet er ganske lite, nebbet berre mellom 8 og 10,4 cm i lengd. Beina er lange og kraftige, med tars som måler mellom 33,5 og 37 cm og har 22 horisontale plater på framsida av tarsen. Dei har tre tær, og baktåa er fråverande. Vengene er ganske lange til strutsefugl å vere, fuglane brukar vengene under springing for å oppretthalde balansen i krappe svingar, og òg under kurtise og oppvisingar.
Stornanduar har ei fjørdrakt med luftig, fillete utsjånad, i grått eller brunt, med høg individuell variasjon. Hovud, nakke, undergump og lår er fjørkledde. Generelt er hannar mørkare enn hoene. Spesielt i Argentina er finn ein leucistiske individ med kvit fjørdrakt og blå auge, og dessutan albinoar, dette skjer sjølv blant ville fuglar. Nyklekte stornanduar er grå med mørke, langsgåande striper.
Tommy Whittle
Tommy Whittle    var ein britisk jazz-saksofonist.
Stornandu
Skildring
Denne arten lever på grasmark dominert av Imperata-gras, gras i tvillinghirseslekta, og dessutan på savannar, i krattskog, i chaparral heilandskap og jamvel i område med ørken og våtland, sjølv om dei føretrekker område med i det minste noko høg vegetasjon. Stornandu er endemisk for eit område innanfor landegrensene til Argentina, Bolivia, Brasil, Paraguay og Uruguay, men er fråverande frå dei fuktige tropiske skogane i Mata atlântica og på høglandet langs kysten av Brasil og strekkjer seg sørover til 40 ° breiddegrad. Dei føretrekker lågare høgd og går sjeldan over 1200 meter over havet. I løpet av hekkesesongen på våren og sommaren, held dei seg nær vatn.
Tommy Whittle
Biografi
Tommy Whittle byrja først å spele klarinett før han gjekk over til tenorsaksofon. I 1943 byrja å han spele i bandet til Claude Giddins i Gillingham.
Stornandu
Status og vern
Stornanduen vert rekna som ein nær truga art, i samsvar med status hos IUCN, og dei har eit minkande utbreiingsområde på ca. 6 540 000 kvadratkilometer. Populasjonen blir trudd å minke på grunn av auka jakt og av at dei sentrale søramerikansk graslettene blir gjort om til jordbruksland og krøtterbeite. Bestanden i Argentina og Uruguay er hardast råka av nedgangen.
Tommy Whittle
Biografi
I 1940-åra spelte Whittle med Johnny Claes, Lew Stone, Carl Barriteau og Harry Hayes. I 1946 vart han med i bandet til Ted Heath og spelte med han fram til 1952, då han gjekk over til den mindre gruppa til Tony Kinsey. Seinare i 1950-åra vart han med i Cyril Stapleton's BBC Show Band der han spelte som soloist i nasjonale sendingar. I april 1954 skipa han sin eigen kvintett med Harry Klein og Dill Jones, og turnerte seinare med eit ti mann stort band i 14 månader. Han leia så mindre grupper og spelte i klubbar. I 1955 vart han kåra til den beste tenorsaksofonisten i Storbritannia i New Musical Express og toppa kåringa til Melody Maker året etter.
I 1950-åra vitja sekstetten hans Frankrike og USA. I 1956 tok han ein kvartett (med Eddie Thompson, Brian Brocklehurst og Jackie Dougan) til USA i byte mot eit besøk av Gerry Mulligan. Han spelte òg ei kort stund i Stan Kenton Band, då dei turnerte i Storbritannia. I 1958 vart han henta inn som bandleiar ved Dorchester Hotel i London, der han var fram til 1961.
Så følgde ein 12 år lang periode med Jack Parnell ATV Orchestra, som akkompagnerte Bing Crosby, Peggy Lee og Barbra Streisand.
Stornandu
Status og vern
I vill tilstand har han ein forventa levealder på 10,5 år.
Tommy Whittle
Biografi
Han dreiv ein vekentleg klubb i Hopbine pub i Wembley, som var staden å vise fram britisk jazz. Seinare arbeidde han med Laurie Johnson's London Big Band og spelte inn i lag med Benny Goodman. I 1980- og 1990-åra vart han ein mykje etterspurt studiomusikar og spelte i lag med Ted Heath Band leia av trombonisten Don Lusher. Han leia framleis sin eigen kvartett inn i 2000-åra og akkompagnerte Ella Fitzgerald Songbook, eit show styrt av songaren Barbara Jay (kona hans).
Stornandu
Tilhøvet til menneske
Denne arten blir ala opp i Nord-Amerika og Europa på liknande vis som på emu og struts. Dei viktigaste produkta er kjøt og egg, men olje av fuglen blir brukt til kosmetikk og såper og nanduskinn blir òg omsett i mengder. Hannar av stornandu er særs territoriale i hekkesesongen. Ungane har høg dødsrate i typisk inngjerda oppdrett, men under optimale frittgåande tilhøve kan ungane nå vaksen storleik innan den femte levemånaden deira.
Tommy Whittle
Biografi
I juli 2005 fekk Whittle Worshipful Company of Musicians-prisen, ein ærespris innan britisk jazz. Dei siste konsertane hans var Bridgewater Hall i Manchester (oktober 2012) og Ray McVay si hyllest til Glenn Miller Orchestra i Wolverhampton Grand Theatre (januar 2013). Whittle døydde på 87-årsdagen sin etter å ha fått lungebetennelse på ferie i Spania.
Kristian Thorstvedt
Kristian Thorstvedt er ein norsk fotballspelar, fødd i Stavanger. Han vart norsk meister med Viking FK i 2019 og belgisk cupmeister 2021 med KRC Genk. Erik Thorstvedt er far hans.
Kosco Peak
Kosco Peak er eit markant fjell nord i Edson Hills, med ei høgd opp mot kring 1650 m mellom Drake Icefall og Hydebreen i Heritage Range i Ellsworth Mountains. Det vart kartlagd av US Geological Survey (USGS) frå landmålingar og flyfotografi i U.S. Navy frå 1961-66. Det vart namngjeve av Advisory Committee on Antarctic Names (US-ACAN) etter William J. Kosco. Kosco var ein topografisk ingeniør i USGS frå 1952–83 og var sjef for Polar Programs Office frå 1975–83, med ansvar for kartlegging av Antarktis.
Kristian Thorstvedt
Klubbspel
Thorstvedt er midtbanespelar og var aktiv for Viking på nivå 2 i 2018 og eliteserien i 2019. 8. desember 2019 var han med om å vinne cupfinalen på Ullevål stadion med 1–0 over FK Haugesund. Sidan nyåret 2020 har han kontrakt med den belgiske klubben KRC Genk. 25. april 2021 spelte han nesten heile kampen då Genk slo Standard Liège 2–1 i den belgiske pokalfinalen.
Landslagsspel
Thorstvedt fekk sin landslagsdebut 18. november 2020. I den såkalla naudlandslags-kampen var han innbytar då Austerrike og Noreg spelte uavgjort 1–1 i Wien. Per 1.1.2022 hadde han delteke i 11 kampar og skåra 3 landslagsmål.
Storr
Storr er ei planteslekt i storrfamilien. Storr er fleirårige plantar, enkle eller i tuver eller med strå i rekkje på krypande jordstengel. Oftast trekanta strå og renneform blad. Einkjønna blomstrar. Hannblomstrar og hoblomstrar på kvar sin plante, eller oftast på same plante og då i same aks, eller i hannaks og hoaks, hannaks øvst og hoaks nedst. Eit støtteblad under kvart aks, og eit dekkskjel under kvar blomster. Artar med normalt reine hoaks kan ha nokre hannblomstrar i hoaks, og somme artar med reine hannaks kan ha nokre hoblomstrar i hannaks. Nøtta er gøymd i eit hylsterforma skjel, fruktgjømmet. Det er berre dette hylstret som er synleg utanfrå. To eller tre arr. Flat nøtt når det er to arr, trekanta nøtt når det er tre arr. Hybridar er vanlege. Hos hybridane kjennest hylstret mjukt når ein klemmer på det, for der er ikkje utvikla noko nøtt i det. Storrartane er det lettast å finne greie på i fruktstadiet.
New Blood av Blood, Sweat & Tears
New Blood er det femte studioalbumet til det amerikanske bandet Blood, Sweat & Tears, gjeve ut i 1972.
Etter at David Clayton-Thomas slutta som solovokalist for å satse på ein solokarriere etter utgjevinga av BS&T 4, vart neste heile besetninga i bandet byta ut for New Blood. Det var oppstått vanskar mellom poprock-fraksjonen og jazz-fraksjonen i gruppa, og då Clayton-Thomas slutta tidleg i 1972 forsvann òg det originale medlemmet Fred Lipsius. Clayton-Thomas vart ei kort stund erstatta av Bobby Doyle, og det finst eit bilete av bandet som spelar på Down Beat med den nye besetninga, inkludert jazzsakfonisten Joe Henderson. Då albumet skulle spelast inn hadde Jerry Fisher teke over som ny songar, medan Doyle var gjesteartist på piano på «Touch Me» og «Velvet»). Det originale medlemmmet Dick Halligan hadde òg slutta, i tillegg til Henderson.
Albumet vart det siste Blood, Sweat and Tears-albumet som nådde topp 40 på den amerikanske albumlista. Det inneheldt ein singel, «So Long Dixie», som nådde 44. plassen. Plateomslaget, måla av Bob Schulenberg og Dean Torrence frå Jan & Dean, syner to mannlege påfuglar som sit på ein hagemur.
Ein ekstra song, «Time Remembered», vart spelt inn for albumet utan å kome med. Denne kom sidan ut på samleplata The Very Best of Blood, Sweat and Tears: What Goes Up!.
New Blood kom ut att på CD i 2005 på selskapet Wounded Bird.
Caravan and the New Symphonia
Caravan and the New Symphonia er eit konsertalbum av Caravan spelt inn 28. oktober 1973 i Theatre Royal i Drury Lane og opphavleg gjeven ut i 1974 på Deram. Bandet heldt konserten i lag med The New Symphonia Orchestra for denne innspelinga, dirigert av Martyn Ford. Det var Ford og bassisten i Caravan, John G. Perry, som førte dei to saman.
New Blood av Blood, Sweat & Tears
Mottaking
Ross Boissoneau skreiv på Allmusic at «bandvokalen på 'Touch Me' og arrangementet av Herbie Hancock sin 'Maiden Voyage' er blant høgdepunkta, men så finn ein Bob Dylan sin 'Down in the Flood' og Steve Katz sin 'Velvet'. Gerry Goffin og Carole King sin 'Snow Queen' utjamnar nesten desse, med sensasjonelle soloar frå Dave Bargeron på trombone og Lou Marini på saksofon.»
Caravan and the New Symphonia
Ei utvida utgåve, der songane var skyfla om på, kom ut i 2001. Denne versjonen skal ha songane i den rekkjefølgja dei vart framført i.
New Blood av Blood, Sweat & Tears
Salslister
Album - Billboard (USA)
Caravan and the New Symphonia
Medverkande
Martyn Ford (dirigent), Richard Studt (leiar), Irvine Arditti, Paul Beer, Ted Chance, Andrew Cauthery, Roger Chase, Lynden Cranham, Michael Crowther, Robin Davies, Rita Eddowes, Liz Edwards, Wilfred Gibson, Lucy Finch, Jo Frohlich, Wilf Gibson, Roy Gillard, Michael Harris, Tony Harris, Jimmy Hastings, Terry Johns, Skaila Kanda, Skaila Kanga, Garry Kettell, Chris Laurence, Helen Liebmann, Stephen May, Donald McVay, Dee Partridge, Geoff Perkins, Morris Pert, Mike Perton, Martin Robinson, Godfrey Salmon, Jan Schlapp, Colin Walker, Cathy Weiss, Robin Williams, Dave Woodcock, Nick Worters, Gavyn Wright.
Klimatiá
Klimatiá (gresk Κληματιά) er ein landsby i periferieininga Ioánnina i Ípiros i Hellas. Klimatiá var hovudsete i den tidlegare kommunen Evrymenés, som no er ei kommunaleining i kommunen Zítsa.
After Midnight av J.J. Cale
«After Midnight» er ein rockelåt av J.J. Cale, først spelt inn i 1966. Eric Clapton spelte seinare songen for debutalbumet sitt, som kom ut i 1970. Clapton si utgåve vart ein suksess og dette fekk Cale til å spele inn songen på nytt for sitt debutalbum, Naturally, i 1972. I 1988 spelte Clapton inn songen på ny for ein ølreklame for Michelob og gav òg denne ut på singel. «After Midnight» er rekna som ein av signaturlåtane til Clapton.
Andre versjonar
I tillegg til Clapton, har songen blitt spelt av artistar som Chet Atkins, Jerry Garcia Band, Pretty Lights, Phish, Maggie Bell, The Disco Biscuits, Marc Cohn og Danny Elfman. Sérgio Mendes og hans Brasil '77 spelte inn songen i 1971 på albumet País Tropical. Han vart òg spelt inn av reggaebandet The Pioneers under tittelen «Let It All Hang Out» på albumet Yeah frå 1971. John Mayer Trio framførte ein versjon av songen på Late Night with Seth Meyers on 27. februar 2014.
Handball-NM 1976 for kvinner
Noregsmeisterskapen i handball 1976 for kvinner vart vunne av Idrettslaget Vestar etter finalesiger 15-9 over Sverresborg Idrettsforening. Det var Vestars fyrste triumf i NM-cupen og Sverresborgs fyrste cupfinale.
Finalen
Kai Huseby og Arne Kristiansen dømde kampen.
Sprongdalshytta
Sprongdalshytta er ei sjølvbetent turisthytte i Luster kommune i Vestland. Hytta ligg 1250 m.o.h, øvst i Sprongdalen på grensa til Oppland.
Sprongdalshytta vart oppført av Norges vassdrags- og energidirektorat i 1985 som erstatning for Styggevasshytta, som vart råka av Breheimen-utbygginga. Hytta er eigd av folket i øvre Jostedalen, men vert disponert av Den Norske Turistforening. Sprongdalshytta har 12 sengeplassar.
Anti-Counterfeiting Trade Agreement
Anti-Counterfeiting Trade Agreement (ACTA) er ei multilateral avtale for handheving av immaterielle rettar. Avtala søkjer å oppretta eit juridisk rammeverk rundt vareforfalsking, generiske medisinar og opphavsrettsbrot på Internett. ACTA vil etablera ei ny internasjonal juridisk ramme, der land kan delta på frivillig basis, og skapa sitt eige styrande organ utanfor eksisterande internasjonale institusjonar som Verdas handelorganisasjon (WTO), World Intellectual Property Organization (WIPO) eller Dei sameinte nasjonane (SN).
Avtala vart fyrste gongen underskriven i oktober 2011, og er i dag underskriven av 31 land.
Răcăciuni
Răcăciuni (ungarsk Rekecsin) er ein kommune i Bacău fylke i Romania.
Busetnader
Răcăciuni er ein comună (landkommune) med desse busetnadane:
Vindaugefrost
Vindaugefrost eller vindaugerim er eit tynt belegg av rim som vert danna på innsida av vindauge i kaldt vêr. Dette oppstår ved at vassdamp i lufta går direkte over til is, og opptrer oftast når vindauga er særs kalde. Det kan då oppstå vakre mønster, gjerne med bregneliknande former. Ved noko høgare temperatur vil vassdampen fortettast til vatn som så kan fryse til vindaugeis. Vindaugeis syner ikkje dei same forgreina mønstra som vindaugefrost.
Talmei Yosef
Talmei Yosef (hebraisk skrift תַּלְמֵי יוֹסֵף, tyder 'Yosef-furene') er ein moshav sør i Israel. Han ligg i Hevel Shalom-området nordvest i Negevørkenen nær Gazastripa og høyrer til Eshkol regionale kommune. I 2006 hadde han 178 innbyggjarar.
Moshaven vart grunnlagd i 1982 av tidlegare innbyggjarar frå Talmei Yosef, ei israelsk busetjing på Sinai. Dei opphavlege innbyggjarane vart evakuerte som følgje av Camp David-avtalane, og flytta til ein annan stad i Israel. Dei kalla opp den nye busetnaden sin etter den førre (som var kalla opp etter Yosef Weitz, ein tidlegare direktør i Land- og skogsdepartementet i Jewish National Fund).
T. Rex
T. Rex var eit britisk rockeband fronta av gitaristen, songaren og låtskrivaren Marc Bolan. Gruppa vart danna som Tyrannosaurus Rex i 1960-åra i London som ei folkrockgruppe. I 1968 spelte ho inn debutalbumet sitt My People Were Fair and Had Sky in Their Hair... But Now They're Content to Wear Stars on Their Brows, som nådde 15. plass i Storbritannia. I 1970-åra vart dei eit populært glamrockband med hittar som «Jeepster», «Get It On», «Ride a White Swan», «20th Century Boy», «Children of the Revolution», «Hot Love», «Telegram Sam» og «Metal Guru». Etter fallande suksess på midten av 70-åra vart T. Rex oppløyst i 1977 då Bolan omkom i ei bilulukke.
Starten og folke-tida
I 1968 hadde Tyrannosaurus Rex vorte ein moderat suksess på radio og på plate, og hadde gjeve ut tre album. Sjølv om dei tidlegare songane til Bolan var rock and roll-aktig folk, hadde han no starta å skrive dramatiske og barokke songar med svulstige melodiar og surrealistiske tekstar fylt med gresk og persisk mytologi, samt tekstar av han sjølv. Bandet vart faste innslag på Peel Sessions på BBC radio, og turnerte studentstader i Storbritannia.
I 1969 hadde dei to halvdelane i Tyrannosaurus Rex byrja å slitta seg. Bolan og kjærasten June Child levde eit roleg liv, medan Took hadde teke til seg den anti-kommersielle/samfunnsmedvitne/dopbrukande haldninga til den britiske undergrunnen rundt Ladbroke Grove. Took var òg tiltrekt anarkistiske element som Mick Farren/The Deviants og medlemmar av Pink Fairies sin Rock 'n' Roll and Drinking Club.
Took spelte så og skreiv to songar for Twink-albumet Think Pink, og byrja å skrive sin eigne songar, som han ønskte at duetten skulle spele. Bolan var derimot misnøgd med det Took tok føre seg. Samarbeidet med Took enda etter Unicorn, sjølv om dei var kontraktbunden til å gjere ein turne i USA, som var nederlagsdømd lenge før han kom i gang. Han var dårleg marknadsført og planlagt, og den akustiske duetten vart totalt overskugga av dei elektriske artistane dei spelte i lag med. For å imøtekome dette vart Took inspirert av sjokkrock-stilen til Iggy Pop. Took forklarte, «eg tok av meg skjorta mi på Sunset Strip der me spelte og piska meg sjølv til alle heldt kjeft. Med eit belte, ser du, litt blod og heile Los Angeles heldt kjeft. 'Kva er det som skjer? Det er ein galning som angrip seg sjølv på scenen' Eg meiner, Iggy Stooge gjorde det same.»''
Så snart han kom attende til Storbritannia, erstatta Bolan Took med perkusjonist Mickey Finn. Dei laga A Beard of Stars, det siste albumet som Tyrannosaurus Rex. I motsetnad til Took, hadde ikkje Finn planar om skrive eigne songar. Tony Visconti kommenterte at han ikkje var like talentfull som Took: «Mickey var ikkje like oppfinnsam som Steve. Korvokalen til Mickey var ikkje like sterk, så Mark song på doble spor på innspelingane for å vokalen mektigare.»
Glamrock og kommersiell suksess
I tillegg til kortare og kortare titlar, byrja albuma til Tyrannosaurus Rex å syne til høgare produksjonsverdiar og meir tilgjengelege songar av Bolan. Han eksperimenterte òg med elektriske gitarar og ein skikkeleg rockestil. Gjennombrotet var «King of the Rumbling Spires» (spelt inn med Took), som nyttar eit fullt rockeband. Det neste albumet til bandet, T. Rex, vart gjeven ut under det kortare namnet og Bolan nytta no berre elektrisk gitar. Visconti var visstnok lei av å skrive heile namnet på studiopapir og lydband, og byrja å korte det ned. Då Bolan først såg det vart han sint, men hevda seinare at det hans eigen ide. Den nye stilen var meir pop-orientert, og den første singelen, «Ride a White Swan» nådde andreplassen i Storbritannia seint i 1970. Tidleg i 1971 nådde T. Rex Topp 20 på den britiske albumlista.
«Ride a White Swan» vart raskt følgd opp av den andre singelen «Hot Love»—som gjekk heilt til topps i Storbritannia og vart liggande der i seks veker. Eit fullt band, med bassist Steve Currie og trommeslagar Bill Legend, vart danna for å turnere for større publikum, då tenåringar byrja å erstatta dei gamle hippiane. Då Chelita Secunda at plasserte to flekkar med glitter under augo til Bolan før ei framføring på Top of the Pops, vart denne framferda ofte rekna som den offisielle starten på glamrock. Etter dette vart glamrock særs populært i Storbritannia og europa i løpet av 1971 og 1972. Samstundes med at T. Rex gjekk over til elektriske gitarar, vart tekstane og stilen til Bolan meir seksuelt ladd. Det nye imaget til gruppa og ein meir opprørsk stil førte til at eldre hippie-tilhengjarar meinte at han «selt seg». Noko av tekstinnhaldet frå tida som Tyrannosaurus Rex var verande att, men eventyra om trollmenn og magi vart no ispedd sanselege rytmar, med mange ville stønn og antydingar.
I september 1971 gav T. Rex ut det andre albumet Electric Warrior, med Currie og Legend. Det vert ofte rekna som det beste albumet deira og vart ein stor kommersiell suksess. Publisisten BP Fallon kalla det «T. Rextasy» som ein parallell til Beatlemania for å skildre populariteten til bandet. Albumet inneheldt den mest kjende songen til T. Rex, «Get It On», som nådde førsteplassen i Storbritannia. I januar 1972 gjekk han òg inn på Topp 10 i USA, der songen vart kalla «Bang a Gong (Get It On)» for at han ikkje skulle forvekslast med ein song frå 1971 av gruppa Chase. I lag med innspelingane til David Bowie var «Get It On» ein av dei få britiske glamrocksongane som var populære i USA. Det var framleis spor av dei akustiske røtene til Bolan på albumet med balladar som «Cosmic Dancer» og den nakne «Girl». Kort tid etter forlet Bolan Fly Records. Selskapet gav ut «Jeepster» som singel utan løyve. Bolan signerte så for EMI, der han fekk sitt eige plateselskap i Storbritannia, —T. Rex Records, «T. Rex Wax Co.».
Den 18. mars 1972 spelte T. Rex to konsertar i Empire Pool i Wembley som vart filma av Ringo Starr og mannskapet hans for Apple Films. Ein stor del av det andre showet vart ein del av Bolan sin egen rockefilm, Born to Boogie, medan delar av det første showet vert vist over rulleteksten til filmen. I tillegg til T. Rex og Starr, er òg Elton John, som jammar med vener på rocka studioversjonar av «Children of the Revolution» og «Tutti Frutti» i Born to Boogie ". Elton John hadde spelt på fjernsyn med Bolan før, der han mima pianodelen på «Get it On» på ei juleutgåve av Top of the Pops i 1971.
Det tredje albumet til T. Rex, The Slider, kom ut i juli 1972. Det var det mest suksessrike albumet deira i USA, men var ikkje like populært som føregangaren i Storbritannia, der det nådde 4. plas. Våren og sommaren 1972 gav det gamle selskapet til Bolan, Fly, ut samlealbumet Bolan Boogie som gjekk heilt til topps på albumlista i Storbritannia. Det var ei samling av singlar, B-sidar og albumspor, som påverka salet til The Slider. To singlar frå The Slider, «Telegram Sam» og «Metal Guru», gjekk begge til topps i Storbritannia. Born to Boogie hadde premiere på Oscar One i London i desember 1972. Filmen fekk negativ respons frå kritikarane, men vart elska av tilhengjarane.
Nedgang og foryning
Tanx (1973) markerte slutten på den klassiske T. Rex-besetninga. Det var eit album med rik produksjon og melankolske balladar. Det bestod av T. Rex-stilen med ekstra instrument som mellotron og saksofon i tillegg. I løpet av innspeling byrja medlemmane av T. Rex å gje seg, først Bill Legend i november 1973. Legend likte ikkje den stadig meir egoistiske haldninga til Bolan og var lei suksess, pengar, kokain og brandy.
Zinc Alloy and the Hidden Riders of Tomorrow kom ut 1. februar 1974, og nådde 12. plass i Storbritannia. Albumet minna om dagane med Tyrannosaurus Rex med lange songtitlar og kompliserte tekstar, men vart ikkje ein kritikarsuksess. T. Rex hadde no utvida besetninga med ein andregitarist Jack Green og BJ Cole på pedalsteel. Like etter albumet kom ut, gjekk Bolan og produsent Tony Visconti frå kvarandre. Og så i desember 1974, forlet òg Mickey Finn T. Rex.